Offentliggørelse af en meddelelse om godkendelse af en standardændring af varespecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2019/C 254/03)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) (1).

MEDDELELSE OM GODKENDELSE AF EN STANDARDÆNDRING

»Haut-Médoc«

Referencenummer: PDO-FR-A0710-AM03

Meddelelsesdato: 10.4.2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Afgrænset parcelområde

Beskrivelse og begrundelse

Ansøgningerne med referencen PDO-FR-A0710-AM01, indgivet den 7. april 2016, og PDO-FR-A0710-AM02, indgivet den 12. januar 2018, er omfattet af denne ansøgning.

I kapitel 1, afsnit IV, nr. 2, i varespecifikationen indsættes efter ordene: »16. marts 2007« ordene »28. september 2011, 11. september 2014, 9. juni 2015, 8. juni 2016, 23. november 2016 og 15. februar 2018 og dets permanente udvalg af 25. marts 2014«.

Formålet med denne ændring er at tilføje datoerne for den kompetente nationale myndigheds godkendelse af ændringerne af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde kan udpeges de parceller, der egner sig til produktion af vin med den beskyttede oprindelsesbetegnelse.

På samme måde og som følge af denne ændring tilføjes et nyt litra b) til afsnit XI, nr. 1: »b) Parceller, der er beplantet med vinstokke, som ikke er omfattet af det afgrænsede parcelområde, er identificeret ved deres matrikelnummer og areal, og som godkendtes af matrikelkomitéen for det nationale oprindelsesudvalg under Institut national de l'origine et de la qualité på dets møde den 25. marts 2014, skal fortsat være omfattet af retten til at bære den kontrollerede oprindelsesbetegnelse på høst deraf indtil deres rydning og senest indtil den 31. december 2024, forudsat at de øvrige bestemmelser i denne varespecifikation overholdes. Listen over berørte parceller er anført i bilag II.«

Som følge heraf tilføjes også bilag II til varespecifikationen, som indeholder en liste over de parceller, der er udelukket fra det afgrænsede parcelområde, og som er omfattet af den nævnte overgangsforanstaltning.

Enhedsdokumentet påvirkes ikke af disse ændringer.

2. Geografisk område

Beskrivelse og begrundelse

I kapitel I, afsnit IV, nr. 1, i varespecifikationen slettes kommunerne Cantenac og Margaux, og kommunen Margaux-Cantenac tilføjes.

Denne ændring skyldes sammenlægningen af ovennævnte kommuner.

Denne ændring vedrører punkt 2.6 i enhedsdokumentet.

3. Område i umiddelbar nærhed

Beskrivelse og begrundelse

I kapitel I, afsnit IV, nr. 3, litra b), i varespecifikationen udgår kommunerne Aubie-et-Espessas, Castets-en-Dorthe, Castillon-de-Castets, Civrac-de-Dordogne, Saint-Antoine og Salignac.

Kommunerne Val de Virvée, Castets et Castillon og Civrac-sur-Dordogne tilføjes.

Kommunerne Aubie-et-Espessas, Saint-Antoine, Salignac er blevet lagt sammen og er blevet til kommunen Val de Virvée.

Kommunerne Castets-en-Dorthe og Castillon-de-Castets er blevet lagt sammen og er blevet til kommunen Castets et Castillon.

Kommunen Civrac-de-Dordogne ændres til Civrac-sur-Dordogne.

Disse ændringer vedrører punkt 2.9 i enhedsdokumentet.

4. Tilknytning

Beskrivelse og begrundelse

I kapitel I, afsnit X, nr. 1, litra a), første afsnit, i varespecifikationen ændres antallet af kommuner i det geografiske område fra 29 til 28 efter sammenlægningen af kommunerne Cantenac og Margaux.

Denne ændring vedrører punkt 2.8 i enhedsdokumentet.

5. Afgrænset parcelområde

Beskrivelse og begrundelse

I kapitel I, afsnit IV, nr. 2, i varespecifikationen udgår datoerne den 9. november 1960, den 13. maj 1970 og den 6. november 1997, da de ikke længere svarer til den nuværende afgrænsning.

ENHEDSDOKUMENT

1. Betegnelse

Haut-Médoc

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Vinene har et virkeligt alkoholindhold på mindst 11 % vol.

Efter berigelse overstiger vinens totale alkoholindhold 13 % vol.

Et parti vin, der sælges i løs afladning eller emballeret, har et gæringsdygtigt sukkerindhold (glukose + fruktose) på ikke over 3 g/l.

Et parti vin, der sælges i løs afladning eller emballeret inden den 1. oktober i året efter høsten, har et indhold af flygtig syre på ikke over 12,25 mEq/l (0,60 g/l udtrykt som H2SO4). Efter denne dato fastsættes det maksimale indhold af flygtig syre til 16,33 mEq/l (0,80 g/l, udtrykt som H2SO4).

Et parti vin, der sælges i løs afladning, har et samlet SO2-indhold på ikke over 140 mg/l.

Alle partier vin, der sælges i løs afladning eller emballeret, har et æblesyreindhold på ikke over 0,20 g/l.

Der er tale om røde, intense tanninrige vine med fremragende ældningsevne. De opnås som regel ved sammenstikning, hvor Cabernet-Sauvignon N ofte udgør hoveddelen. Denne druesort giver vinene krydrede noter, der blander sig med noter af vanilje ved lagring på fad. Merlot N giver vinene rundhed, blødhed og aromaer af røde frugter. Struktur og kompleksitet kan styrkes ved hjælp af Cabernet Franc N eller Petit Verdot N (der giver friskhed i år med høj modning).

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum i milliækvivalenter pr. liter Indhold af flygtig syre, maksimum (i milliækvivalenter pr. liter) Indhold af svovldioxid, maksimum (i mg/l)

5. Vinfremstillingspraksis

a. Væsentlige ønologiske fremgangsmåder

Plantetæthed og -afstand

Dyrkningspraksis

Beplantningstætheden er mindst 6 500 vinstokke pr. ha. Afstanden mellem rækkerne er mindst 1,80 m, og afstanden mellem planterne i samme række er større end eller lig med 0,80 m.

Regler for beskæring

Dyrkningspraksis

Beskæring er obligatorisk. Den foretages senest på det udviklingsstadium, hvor bladene er udfoldede (Lorenz-stadium 9). Vinstokkene beskæres med følgende teknikker:

— lang sporebeskæring med to kordoner, dobbelt Guyot-beskæring eller Médoc-beskæring, med højst 5 skud pr. kordon

— enkelt Guyot-beskæring og blandet Guyot-beskæring, med højst 7 skud pr. stok

— kort sporebeskæring, vifteformet med fire arme eller to kordoner, med højst 12 skud pr. stok.

Berigelse

Specifik ønologisk fremgangsmåde

Berigelsesteknikker er tilladt inden for en koncentrationsgrænse på 15 %.

Efter berigelse er vinens totale alkoholindhold udtrykt i volumenprocent ikke over 13 %.

b. Maksimumudbytter

65 hektoliter pr. hektar

6. Afgrænset geografisk område

Druehøsten, fremstillingen, forarbejdningen og lagringen af vinen finder sted i følgende kommuner i departementet Gironde: Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Listrac-Médoc, Ludon-Médoc, Macau, Margaux-Cantenac, Moulis-en-Médoc, Parempuyre, Pauillac, Le Pian-Médoc, Saint-Aubin-de-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Médard-en-Jalles, Saint-Sauveur, Saint-Seurin-de-Cadourne, Sainte-Hélène, Soussans, Le Taillan-Médoc og Vertheuil.

7. Primære druesorter

Petit Verdot N

8. Tilknytning til det geografiske område

Det geografiske område for den kontrollerede oprindelsesbetegnelse »Haut-Médoc« strækker sig over Garonnes venstre bred og derefter Girondes venstre bred i forlængelse af byområdet Bordeaux. Fra Le Taillan-Médoc i syd til Saint-Seurin-de-Cadourne i nord strækker dette område sig over næsten 50 km og lidt over en halv snes kilometer fra øst til vest. Det geografiske område svarer således til en del af den kontrollerede oprindelsesbetegnelse »Médoc« og vedrører de kommuner, der ligger oven for Gironde-mundingen, hvilket er forklaringen på betegnelsens navn. Den vedrører 28 kommuner i departementet Gironde.

På trods af det fremherskende atlanterhavsklima adskiller flodbredden i »Haut Médoc« sig fra de kommuner, der ligger længere nord for Médoc, ved en forholdsmæssig udjævning af sæsonudsvingene og moderat nedbør. Disse gunstige vejrforhold skyldes den regulerende termiske effekt fra vandet i Atlanterhavet og Gironde.

Kystklimaet, der i nogle år ledsages af regnfulde efterårslavtryk eller omvendt varme og meget solrige eftersæsoner, har en markant indvirkning på de enkelte årgange. Men de vigtigste kendetegn skyldes navnlig de geologiske forhold, der kendetegner dette sedimentære område, jordbundens oprindelige geologiske historie, modelleringen og topografien samt vinmarkernes nuværende jordbestanddele.

De særlige kendetegn ved vindyrkningsområderne i Médoc, hvis ry går verden rundt, er i generationer blevet udnyttet af vinproducenter. Gennem historien har vinavlernes detaljerede kendskab til jorden og deres forsøg på at optimere dens kvalitet ved hjælp af afvandingsteknikker gjort det muligt at udvikle de dyrkningsmetoder, som egner sig bedst til fremstilling af rødvin, der er velegnet som gemmevin. De sundhedsmæssige fremskridt og mekaniseringen af vindyrkningen har ikke ændret vinproducenternes vilje til at bevare deres vindyrkningspraksis i overensstemmelse med målsætningen om at fremstille rødvine, der er velegnede som gemmevine, og som har anerkendte karakteristika.

Historisk set har »Haut-Médoc« orienteret sig mod forskellige druesorter, der er udvalgt på grund af deres egnethed til fremstilling af gemmevin ved hjælp af en omhyggelig sammenstikning. Vinavlerne i Médoc har således anvendt bestemte druesorter til bestemte jordbundstyper: Merlot N-druesorten på aflejringer, druesorten Carmenère N på næringsfattige og tørre, grusede jorder, druesorten Cabernet Franc N på kalkholdig jord eller tør sandjord, der også er egnet til sorten Cot N, og druesorten Petit Verdot N på brunjord. Druesorten Cabernet-Sauvignon N, som er hovedbestanddelen i sammenstikningen, kommer bedst til sin ret på jord med dybtliggende grus.

Denne diversitet kræver en selektiv dyrkning af vinmarken med begrænset afstand mellem rækkerne og en kontrolleret maksimal belastning på parcellen og vinstokken.

»Haut-Médoc«-vinenes berømmelse og omdømme er hovedsagelig baseret på forskellige klassifikationer, som historisk set har omfattet begreberne »cru« og »de château« i det kvalitative hierarki. Allerede da »Jurade de Bordeaux« i 1647 udgav historiens første klassifikation af vine fra Guyenne, havde vinene fra sognene i »Médoc« fået deres ry. Under Ludvig den 15. blev denne klassificering mere detaljeret i de enkelte regioner, idet den først blev opdelt i sogne og herefter i cru'er. I det 19. århundrede blev logikken bag cru'erne i Bordeaux-området fastlagt i Classement des Vins de Bordeaux i forbindelse med verdensudstillingen i 1855.

Det omdømme, som »Haut-Médoc« har opnået, skyldes bl.a., at der produceres fem »crus classés« inden for det geografiske område for den kontrollerede oprindelsesbetegnelse.

I det 20. århundrede omfattede klassificeringen af »crus bourgeois du Médoc« i 1932 444 cru'er, hvoraf 153 var omfattet af den kontrollerede oprindelsesbetegnelse »Haut-Médoc«.

Som arvtager til en lang udviklingshistorie er dette vindyrkningsområde, der krydses af vinruter, fuldt af berømte »vinslotte« og store områder med varieret arkitektonisk kulturarv, hvis navne er kendt verden over.

De røde vine med betegnelsen »Haut-Médoc« har en intens farve og er tanninvine, der normalt er resultatet af sammenstikninger, hvor Cabernet-Sauvignon N ofte udgør hovedparten og bidrager med krydrede noter, der blander sig perfekt med noter af vanilje, når vinen fadlagres, hvilket er mere udbredt end for den kontrollerede oprindelsesbetegnelse »Médoc«. Merlot N-druesorten gør vinene afrundede og bløde med aromaer af røde frugter. Strukturen og kompleksiteten kan styrkes med druesorten Cabernet Franc N eller sorten Petit Verdot N, som også giver friskhed i år med høj modning.

Vinmarkerne forvaltes på en sådan måde, at man opnår meget modne og sunde druer med et kontrolleret udbytte. Dette giver mulighed for en langvarig udblødning for at opnå de ønskede koncentrerede vine. Derfor er der behov for en dyrkningsperiode på mindst seks måneder for at gøre dem bløde. Vinene fra »Haut-Médoc« har derfor en fremragende ældningsevne.

9. Andre vigtige betingelser (emballering, mærkning, andre krav)

Område i umiddelbar nærhed af vinfremstillingen

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende produktionsfasen og vinbehandlingen, består af parceller i følgende kommuner i departementet Gironde i henhold til den officielle geografiske kode af 19. juni 2017: Bégadan, Blaignan, Civrac-en-Médoc, Couquèques, Gaillan-en-Médoc, Jau-Dignac-et-Loirac, Lesparre-Médoc, Naujac-sur-Mer, Ordonnac, Prignac-en-Médoc, Queyrac, Saint-Christoly-Médoc, Saint-Germain-d'Esteuil, Saint-Vivien-de-Médoc, Saint-Yzans-de-Médoc, Valeyrac og Vensac.

Område i umiddelbar nærhed af fremstilling og lagring

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstilling og lagring, består af parceller i følgende kommuner i departementet Gironde i henhold til den officielle geografiske kode af 19. juni 2017: Abzac, Aillas, Ambarès-et-Lagrave, Ambès, Anglade, Arbanats, Arbis, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Ayguemorte-Les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l'Isle, Campugnan, Canéjan, Cantois, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d'Albret, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l'Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, Labescau, Ladaux, Lados, Lagorce, Lalande-de-Pomerol, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Lormont, Loubens, Loupes, Loupiac, Loupiac-de-la-Réole, Lugaignac, Lugasson, Lugon-et-l'Ile-du-Carnay, Lussac, Madirac, Maransin, Marcenais, Marcillac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Portets, Le Pout, Préchac, Preignac, Prignac-en-Médoc, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l'Isle, Saint-Aubin-de-Blaye, Saint-Aubin-de-Branne, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Blaye, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d'Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d'Esteuil, Saint-Germain-du-Puch, Saint-Gervais, Saint-Girons-d'Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d'Illac, Saint-Laurent-d'Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d'Eyrans, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d'Armens, Saint-Pey-de-Castets, Saint-Philippe-d'Aiguille, Saint-Philippe-du-Seignal, Saint-Pierre-d'Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cursac, Saint-Seurin-sur-l'Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Radegonde, Sainte-Terre, Salaunes, Salleboeuf, Les Salles-de-Castillon, Samonac, Saucats, Saugon, Sauternes, La Sauve, Sauveterre-de-Guyenne, Sauviac, Savignac, Savignac-de-l'Isle, Semens, Sendets, Sigalens, Sillas, Soulac-sur-Mer, Soulignac, Soussac, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val de Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vignonet, Villandraut, Villegouge, Villenave-de-Rions, Villenave-d'Ornon, Villeneuve, Virelade, Virsac og Yvrac.

Større geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Mærkningen kan angive den større geografiske enhed »Vin de Bordeaux-Médoc« eller »Grand Vin de Bordeaux-Médoc«.

Bogstavernes størrelse må hverken i højden eller bredden være større end to tredjedele af skriftstørrelsen, der angiver navnet på den kontrollerede oprindelsesbetegnelse.

Link til varespecifikationen

https://info.agriculture.gouv.fr/gedei/site/bo-agri/document_administratif-7779fd27-55d4-4f3a-ad49-c13546214cca

(1) EUT L 9 af 11.1.2019, s. 2.